Man About the House
Man About the House () je britanski televizijski sitkom koji se originalno emitirao na programu mreže ITV od 1973. do 1976. godine. Protagonist, koga je tumačio Richard O'Sullivan, bio je Robin, mladi londonski kuhar koji je sticajem, okolnosti, prisiljeni dijeliti stan sa Chrissy i Jo, dvije mlade žene koje tumače Paula Wilcox i Sally Thomsett. Radnja prikazuje kako djevojke, kako bi stanodavca uvjerile da je sve u redu, lažu kako je njihov cimer homoseksualac, ali je on zapravo nepopravljivi ženskar, a što izaziva cijeli niz nesporazuma i komičnih situacija.

Johnnie Mortimer, jedan od ko-kreatora serije, je ideju za scenario dobio čitajući oglase za najam stanova u londonskim novinama i primijetivši da u njima ima sve manje navoda traže li se ženske ili muške osobe. Koncept cimera različitih spolova se svejedno početkom 1970-ih smatrao neobičnim i smjelim, ali je publika, već naviknuta na razbijanje dotadašnjih tabua u seksualnoj revoluciji zdušno prihvatila seriju. Serija je već 1974. dobila svoju filmsku verziju, a potom i dva nastavka - George and Mildred, koja je pokazivala pustolovine stanodavaca, te Robin's Nest koja je prikazivala Robinov bračni život.

Man About the House je svoju popularnost iskazao i tako što je njegov scenario po licenci prodan u niz država, gdje su snimljene lokalne verzije. Od njih je vjerojatno najpoznatiji američki sitkom Three's Company, koji se prikazivao do 1977. do 1984. godine.

Uloge

Glavne uloge
 Richard O'Sullivan ... Robin Tripp
 Paula Wilcox ... Chrissy Plummer
 Sally Thomsett ... Jo

Sporedne uloge
 Yootha Joyce ... Mildred Roper
 Brian Murphy ... George Roper
 Doug Fisher ... Larry Simmonds

Povremene uloge
 Norman Eshley ... Ian Cross (sezona 2)
 Norman Eshley ... Norman Tripp (sezona 6)
 Roy Kinnear ... Jerry (sezone 3-5)
 Daphne Oxenford ... Mrs Plummer (sezone 1, 4 i 6)

Vanjske veze
 .
 .
 Man about the house – George and Mildred book  at Publisher's website.

Sitkomi
Britanske TV-serije
ITV